
Išvada dėl korupcijos pasireiškimo tikimybės nustatymo
 Kupiškio Lauryno Stuokos-Gucevičiaus gimnazijoje 2025 m.

2025-12-29 Nr.VN-120
Kupiškis

Vadovaujantis Lietuvos Respublikos korupcijos prevencijos įstatymu Nr. IX-904 (nauja redakcija Nr. XIV-471), Korupcijos rizikos analizės atlikimo tvarkos aprašu, patvirtintu Lietuvos Respublikos specialiųjų tyrimų tarnybos direktoriaus  2021 m. lapkričio 9 d. įsakymu Nr. 2-229 ir Korupcijos pasireiškimo tikimybės nustatymo ir jo atlikimo tvarkos rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2021 m. lapkričio 30 d. įsakymu Nr. 2-246 (LR specialiųjų tyrimų tarnybos direktoriaus 2022 m. rugsėjo 30 d. įsakymo Nr. 2-214 redakcija) ir siekdami nustatyti Kupiškio Lauryno Stuokos-Gucevičiaus gimnazijos (toliau – Gimnazijos), kurios steigėjas yra Kupiškio rajono savivaldybė, veiklos sritis, kuriose galimai egzistuoja įstaigų veiklą veikiantys išoriniai ir (ar) vidiniai ir (ar) individualūs rizikos veiksniai, galintys sudaryti galimybes atsirasti korupcijai, įstaigoje buvo atliktas korupcijos tikimybės (toliau – KT) nustatymas. Korupcijos pasireiškimo tikimybės nustatymą atliko Asta Merkienė, atsakinga už korupcijos prevenciją ir kontrolę. 
Analizuotas laikotarpis – 2025 m. pateikiant statistinius duomenis ir vertinant situaciją pagal teisės aktus, aktualius įsakymus, nuostatas ir pavedimus ir įvertinta korupcijos pasireiškimo tikimybė gimnazijoje. Korupcijos pasireiškimo tikimybės nustatymas atliktas pagal Rekomendacijų kriterijus. 

1. Kriterijus – „Padaryta korupcijos pobūdžio nusikalstama veika“. 

Per analizuojamąjį laikotarpį Gimnazijos veikloje nebuvo užfiksuoti Korupcijos prevencijos įstatymo Nr. IX-904 2 straipsnio 2 dalyje nurodytų korupcinio pobūdžio nusikalstamų veikų atvejai. Taip pat nebuvo užfiksuoti teisės pažeidimai, už kuriuos numatyta administracinė, tarnybinė (drausminė) ar kitokia teisinė atsakomybė, atvejai. 
Gimnazijoje sudarytos galimybės darbuotojams, kitiems asmenims kreiptis ir informuoti Gimnazijos direktorių ir darbuotoją, atsakingą už korupcijos prevenciją ir kontrolę, apie galimas korupcinio pobūdžio nusikalstamas veikas ar kitus tapataus pobūdžio, tačiau mažiau pavojingus teisės pažeidimus. 
Kreiptis ir informuoti galima:
 - tiesiogiai atvykus į gimnaziją ir pateikiant rašytinį pranešimą (Vytauto g. 21, Kupiškis, 102 arba 311 kabinete); 
- atsiuntus pranešimą paštu, adresu: Vytauto  g. 21, LT-401 Kupiškis; 
- elektroniniu paštu stuoka@gmail.com arba fizikamerkiene@gmail.com;
- telefonu +370 459 35046.

Pranešimų apie galimas korupcinio pobūdžio nusikalstamas veikas ar kitus tapataus pobūdžio teisės pažeidimus Gimnazijoje korupcijos pasireiškimo tikimybės nustatymo laikotarpiu negauta.

2. Kriterijus – „Gimnazijos darbuotojų funkcijos, uždaviniai, darbo ir sprendimų priėmimo bei atsakomybė nėra išsamiai reglamentuoti“. 

Gimnazijos darbuotojų funkcijos, uždaviniai, darbo ir sprendimų priėmimo tvarka bei atsakomybė yra reglamentuoti Gimnazijos nuostatuose, Gimnazijos vidaus darbo tvarkos taisyklėse, darbuotojų pareigybių aprašymuose, kitose Gimnazijos direktoriaus įsakymais patvirtintose veiklos. Darbuotojai su dokumentais pasirašytinai supažindinti. Teisės aktai periodiškai peržiūrimi. Atskirų darbuotojų pavaldumas ir atskaitingumas reglamentuotas Gimnazijos direktoriaus ir darbuotojų pareigybių aprašymuose. Per analizuojamąjį laikotarpį Gimnazijos darbuotojų įgyvendinami uždaviniai, vykdomos funkcijos, darbo ir sprendimų priėmimo tvarka buvo apibrėžti, nenustatyta įstatymų ir jų įgyvendinimo teisės norminių aktų ir administracinių aktų kolizijų, priimti administraciniai aktai nuolat peržiūrimi ir, esant poreikiui, koreguojami. 
Su šiuo kriterijumi susiję, korupciją skatinantys faktoriai nenustatyti. 

 3. Kriterijus – „Daugiausia priimami sprendimai, kuriems nereikia kitos valstybės ar savivaldybės įstaigos patvirtinimo“. 

Gimnazija – Kupiškio rajono savivaldybės biudžetinė įstaiga, turinti įgaliojimus savarankiškai priimti kai kuriuos sprendimus, susijusius su Gimnazijos turto valdymu, naudojimu, ir disponavimu juo, viešaisiais pirkimais, kuriuos teisės aktai nenustato prievolės derinti su kitomis valstybės įstaigomis. Gimnazijos viešųjų pirkimų organizatorius prekes, paslaugas perka esant būtinam poreikiui ir pirkimai yra nedidelės vertės. Mažos vertės pirkimai vykdomi per elektroninę viešųjų pirkimų sistemą arba apklausos būdu. Tai mažina korupcijos pasireiškimo tikimybę. Vykdant viešuosius pirkimus pranešimų apie galimas korupcinio pobūdžio nusikalstamas veikas ar kitus tapataus pobūdžio teisės pažeidimus korupcijos pasireiškimo tikimybės nustatymo laikotarpiu negauta. Visi viešieji pirkimai vykdomi pagal teisės aktus. 
Gimnazija esminių sprendimų, kuriems nereikia kitos valstybės ar savivaldybės įstaigos patvirtinimo, nepriima. 

4. Kriterijus – „Naudojama valstybės ar tarnybos paslaptį sudaranti informacija“. 

Per analizuojamąjį laikotarpį Gimnazija savo veikloje neturėjo sričių, kurios būtų susijusios su įslaptintos informacijos gavimu, naudojimu ir apsauga, o turima bei valdoma informacija nelaikytina valstybės ar tarnybos paslaptimi. Teisės aktų nustatyta tvarka informacija apie mokinius konfidenciali. 
Per vertinamąjį laikotarpį konfidencialios informacijos administravimo, apsaugos ir kontrolės esminių pažeidimų Gimnazijoje nenustatyta. 

5. Kriterijus – „Anksčiau atlikus rizikos analizę, buvo nustatyta veiklos trūkumų“. 

Analizuojamu laikotarpiu Specialiųjų tyrimų tarnyba teisės aktų nustatyta tvarka neatliko korupcijos rizikos analizės Gimnazijoje ir nėra pateikusi motyvuotos išvados, kurioje būtų nurodyti Gimnazijos veiklos trūkumai bei pateiktos rekomendacijos jiems šalinti. 


IŠVADA

Išanalizavus Gimnazijos veiklos sritis pagal parinktus korupcijos prevencijos pasireiškimo tikimybės nustatymo kriterijus, įvertinus esamą padėtį Gimnazijoje, galima teikti, kad Kupiškio Lauryno Stuokos-Gucevičiaus gimnazijoje korupcijos pasireiškimo tikimybė yra maža. Rizikos veiksniai nenustatyti.
_________________________________________
